سبق 12
اسرائیلی جشن مناتے اور خدا کی حمد کرتے ہیں
استاد کی رہنمائی  ·  دیکھو، سنو اور جیو – کتاب 3: خدا کے ذریعے فتح
	مقصد
	بچوں کو دکھانا کہ جب خدا نے اسرائیل کو اس کے دشمنوں سے بچایا تو اس نے خدا کی حمد کیسے کی۔

	پاک کلام کا مطالعہ
	قضاۃ 5:1‎-‎31

	یادداشت کی آیت
	قضاۃ 5:10‎-‎11
[غ]ور کرو ان گانے والوں کی آواز پر جو پانی کی جگہوں پر ہوتے ہیں۔ وہ خداوند کے راست کاموں کو بیان کرتے ہیں، اسرائیل میں اس کے سورماؤں کے راست کاموں کو۔



سبق پیش کرنا
آغاز
جب لوگ نل یا محلے کے پانی کے نلکے پر اپنے برتن بھرنے کے لیے انتظار کرتے ہیں تو اکثر اس بارے میں باتیں کرتے ہیں کہ محلے میں کیا ہو رہا ہے۔ یہ خبریں سننے کی جگہ ہے۔
سبق کے اہم نکات
	1.سیسرا اور اس کی فوج کے خلاف جنگ کے بعد اسرائیلی کنوؤں کے آس پاس جس خبر کا ذکر کرتے تھے وہ اس فتح کی تھی جو خدا نے انہیں دی تھی۔ یادداشت کی آیت دہرائیں۔
	2.لوگوں نے فیصلہ کیا کہ خدا کا شکر ادا کرنے کے لیے جشن منائیں۔ انہوں نے خدا کی حمد کے گیت گائے، سازیں بجائیں اور ناچے۔ تصویر 12 دکھائیں۔
	3.دبورہ اور برق نے خدا کے شکر کا گیت گایا (5:1)۔ اسرائیل کے سب لوگوں نے خوشی منائی۔ انہیں دبورہ جیسی خداپرست رہنما پا کر بہت خوشی تھی۔ وہ ان کے لیے ماں کی مانند تھی (5:7‎-‎15)۔ تصویر 9 اور 10 دکھائیں۔
	4.یاعیل کی بھی تعریف کی گئی، اسرائیل کے لوگوں کو بچانے میں اس کے کردار کے لیے، حالانکہ وہ ایک دوسرے قبیلے سے تھی (5:24‎-‎27)۔ تصویر 11 دکھائیں۔
	5.لوگوں نے خدا کی عظیم قدرت کے لیے اس کی حمد اور شکر کیا۔ وہ خدا ہی تھا جس نے بارش بھیجی جس سے سیسرا کے رتھوں کے لیے راستے ناقابلِ عبور ہو گئے (5:2‎-‎5, 21)۔
کہانی کے جواب میں ہمارا ردِعمل
بچوں سے کہیں کہ مسیحیوں کے جشن اور غیر مسیحی جشن کے درمیان فرق بتائیں۔ غیر مسیحی جشن اکثر جھگڑوں اور لڑائیوں پر ختم ہوتے ہیں کیونکہ وہ لوگوں کو خوش کرنے کے لیے شراب اور دوسرے نشہ آور مشروبات پر انحصار کرتے ہیں۔ لیکن مسیحی کی خوشی اس کے دل کی خوشی سے آتی ہے، وہ خوشی جو صرف خدا دے سکتا ہے۔
کلاس کو مدد دیں کہ وہ ان فتوحات یا تحفوں کے بارے میں ایک گیت بنائیں جو خدا نے انہیں دیے ہیں۔
یادداشت کی آیت یاد کروانا
سبق 12 – اسرائیلی جشن مناتے اور خدا کی حمد کرتے ہیں	صفحہ 




